Grand Theft Auto lll

🇬🇧🇪🇺 26. Listopad 2001.

🇦🇺🇳🇿 26. Listopad 2001.

🇯🇵 25. Rujan 2003.

PC

🇺🇸🇨🇦 20. Svibanj 2002.

🇬🇧🇪🇺 24. Svibanj 2002.

🇦🇺🇳🇿24. Svibanj 2002.

🇯🇵25. Rujan 2003.

Xbox

🇺🇸🇨🇦31. Listopad 2003.

🇬🇧🇪🇺 2. Siječanj 2004.

🇦🇺🇳🇿2. Siječanj 2004.

🇯🇵29. Srpanj 2004.

iOS

15. Prosinac 2011.

Android

15. Prosinac 2011.

PS4

6. Prosinac 2015.

Xbox

Kompjuter

Mobilni Uređaji iOS i Android

*"Jedna od najuspješnijih i najutjecajnijih igara svih vremena."*

—The New York Times

**Grand Theft Auto lll** (također skraćeno u GTA lll i GTA 3) je akcijsko-avanturistička igra iz 2001. godine koju je razvio Rockstar North (Tada znan kao DMA Design) i izdao Rockstar Games. Originalno je objavljena za PlayStation 2, ali je kasnije prebačena i na Xbox i kompjutere.

Smješten u fikcionalni američki velegrad Liberty City, GTA lll započinje novi kontinuitet serijala odvojen od svojih prethodnika i prati avanture Claudea, nijemog kiminalca kojeg je izdala njegova djevojka Catalina nakon pljačke banke. Željan osvete, Claude počinje raditi za različite zločinačke fakcije u korumpiranom gradu, uključujući Sicilijansku Mafiju, Japanske Jakuze te za pojedince koji su uz njih vezani.

Smješten u otvorenom svijetu, GTA lll je prva igra u serijalu koja je predstavljena u punom 3D-u, što je bilo veliko odstupanje od 2D ptičje perspektive karakteristične za prethodne igre u seriji. Igru je razvio DMA Design, kojima je ovo bila poslijednja igra prije nego što su se preimenovali u Rockstar North.

Po izlasku u Listopadu 2001., Grand Theft Auto lll je dočekan sa ovacijama kritičara zbog prezentacije, dizajna, slobode kretanja, zvuka i ambicije, ali igra je također razvila kontroverznu reputaciju zbog svoje nasilne prirode. Mnoge publikacije su igru nazvale revolucionarnom zbog naprednog dizajna i otvorenog načina igre te je igra dobila mnoge nagrade i priznanja. Kao komercijalni hit, GTA lll je prodao više od 14 milijuna primjeraka.

2011. godine, igra je izdana za mobilne uređaje kako bi se proslavila njezina deseta godišnjica pod imenom *Grand Theft Auto lll: 10 Year Anniversary Edition.* Porta je dobila uglavnom pozitivne recenzije, sa pohvalama uglavnom usmjerenima prema poboljšanoj vizualnoj kvaliteti dok su najgore kritike išle prema lošim kontrolama.

## Radnja

"***LIBERTY CITY, SAD. Najgore mjesto u Americi.***

*Izdali su vas i ostavili da umrete. I sada ćete se osvetiti, osim ako grad prvo ne ubije vas. Mafijaši traže usluge, korumpirani murjaci trebaju pomoć a ulične bande vas žele mrtve. Morat ćete krasti, pljačkati i ubijati samo da ostanete živi. Svašta se može dogoditi tamo vani."*

—Službeni opis igre.

Radnja ove igre se kronološki odvija poslije Grand Theft Auto: San Andreasa i Grand Theft Auto: Liberty City Storiesa; Na početku igre Catalina i Claude pljačkaju banku blizu Liberty Citija skupa sa Miguelom, članom Kolumbijskoga kartela koji je također vozač i još jednim neimenovanim čovjekom. Tijekom bijega iz banke, Catalina prvo ubija neimenovanog suradnika i onda uperuje pištolj u Claudea govoreći mu da je ona "ambiciozna djevojka dok je on [Claude] sitna riba" prije nego što ga upuca i ostavlja da umre, napuštajući scenu sa Miguelom i novcem. Claude preživljava i uhićen je za pljačku. Tijekom transefra njega i još nekoliko zatvorenika u državnu kaznionicu, njihov transportni konvoj prelazi most Callahan gdje ih napada grupa članova Kolumbijskog Kartela koji bježe sa jednim od zatvorenika i uništavaju most eksplozivom, izolirajući Portland od ostatka grada.

Claude bježi sa scene uz pomoć još jednog zatvorenika po imenu 8-Ball koji ga predstavlja Luigiju Goterelliju, svodniku povezanom sa mafijaškom obitelji Leone koji upošljava Claudea kao vozača za svoje prostitutke. Tijekom jednog od tih poslova, Claude upoznaje Joeyja Leonea, sina dona obitelji Leone koji ga počinje upošljavati kao ubojicu kojeg šalje protiv Trijada i suparničke obitelji Forelli. Joey eventualno predstavlja Claudea Toniju Ciprianiju, drugom najviše rangiranom članu obitelji Leone koji Claudea upošljava da mu pomogne sa izvršavanjem osvete nad Trijadama zbog odbijanja plaćanja zaštite koju duguju, što eventualno prerasta u rat koji je prekinut nakon što Claude i članovi obitelji Leone ubiju njihove ratne vođe. Kratko nakon toga, Claude je predstavljen donu obitelji Leone, Salvatoreu koji upošljava Claudea da izvede njegovu ženu-trofej Mariju Latore van dok on, Joey i Toni imaju sastanak. Claude čini naređeno i eventualno spašava Mariju od policijske racije na tulumu koji je posjetila.

Salvatore počinje vjerovati Claudeu i priznaje mu da vjeruje da konobar zvan Rudlavi Bob prodaje informacije o Leoneovim aktivnostima Kartelu u zamjenu za zalihu SPANK-a, ilegalne dizajnerske droge koju proizvodi i raspačava kartel. Claude prati Boba nakon njegove smjene i otkriva da su Miguel i Catalina postali vođe Kartela i da Bob njima uistinu prijavljuje aktivnosti obitelji Leone u zamjenu za drogu. Claude ubija Boba, ali Miguel i Catalina uspjevaju pobjeći. Nakon ovoga, Salvatore naređuje Claudeu da uništi brod usidren u gradskoj luci koji služi kao proizvodni centar za SPANK što ovaj uspijeva uz 8-Ballovu pomoć.